Localizacion+da+empresa

== = = =O CONCELLO DA LARACHA:=



__Paisaxes:__ é un concello de paisaxes variadas, onde alternan as zonas forestais, pinos, eucaliptos que paseniñamente sustitúen a vexetación autóctona, coas ricas terras de labrego e pradeiras dos vales. __Clima:__ o clima é lixeiramente diferenciado entre a zona costeira, con temperaturas máis cálidas e menos húmidas. O clima é de tipo oceánico, temperaturas suaves, escasa oscilación térmica, frecuentes precipitacións e alta humidade relativa. __Habitantes:__ na actualidade o número de habitantes censados no concello da Laracha, é de 10.971, dos que 5.487 son mulleres e 5.304 son homes. Laracha gañou poboación nos últimos anos, debido ó aumento favorable do saldo migratorio. __Oferta empresarial:__ Laracha conta cun número elevado de actividades comerciais minoristas e industriais, ó igual que conta cunha extensa oferta de actividades de restauración e hostelería.

=**A PARROQUIA DE SOANDRES:**=

A parroquia de Soandres ocupa o ángulo oriental do concello de Laracha e, polo tanto, da comarca de Bergantiños. Cos seus 32,5 quilómetros cadrados (aproximadamente 62.000 ferrados) é a máis extensa de toda a comarca. Limita ó Norte coas parroquias de Erboedo, tamén de Laracha e Loureda, ó Sur con Meirama e Cerceda do concello do mesmo nome, ó Leste con Veiga e Celas de Peiro do concello de Culleredo e ó Oeste con Coiro, Soutullo e Montemaior da mesma Laracha..




 * Clima:** o clima de Soandres sitúase no dominio oceánico-húmido (ó igual que o resto da comarca) e presenta moi poicas diferencias, respeto ó xeral da rexión a temperatura media anual debe andar moi próxima ós 12 ºC sendo agosto o mes máis quente con 16,6 ºC de media e xaneiro o mes máis frío uns 6,7 ºC. En canto ás precipitacións cabe esperar que, sendo parte da parroquia realtivamente alta, sexa un pouco superiores e ronden os 1500 mm anuais.


 * Paisaxe:** en Soandres, o mesmo que no resto de Bergantiños, só quedan restos de vexetación climática constituída maiormente por carballeiras, hoxe en día, só se poden ver pequenas manchas de carballos; consérvase un pouco mellor o bosque da ribeira das beiras do Anllóns e os seus afluentes formados por Ameneiros, Salgueiros e Freixos. O bosque orixinal foi sustituído por repoboacións masivas, primeiro de piñeiros e logos de eucaliptos.


 * Habitantes:** fai un pouco máis de un século que a parroquia de Soandres era a máis extenda de Bergantiños e tamén a máis poboada, cunha poboación de 1558 habitantes. No ano 1991, a situación era ben diferente, Soandres con 1122 habitantes pasa de ser a parroquia máis poboada a ser a doceava, perdendo o 28% da poboación. A súa densidade actual é de 34,50 habitantes por kilómetro cadrado, unha das máis baixas da comarca. En conclusión, podemos decir que a partir de 1960 a poboación de Soandres presenta unha clara regresión.


 * Economía:** Soandres ten unha economía de autoconsumo centrada no cultivo do millo e da pataca nas terras baixas e con máis trigo e centeo nas altas, complementada cunhas cantas cabezas de gando vacún en cada casa. A crise desta sociedade tradúcese a partir de 1960 nunha forte emigración acompañada do paulatino abandono das actividades agropecuarias por parte dos que non emigraron. Hoxe en día moi poucos son labradores. Igual que no resto da comarca as familias de Soandres practican unha simbiose económica: o cabeza de familia traballa frecuentemente na industria ou servicios, ó mesmo tempo que manteñen o cultivo da horta e de algunha finca próxima, e incluso algún animal doméstico para autoabastecerse de alimentos. A industria da parroquia máis importante é unha canteira que explota áridos para a construcción.


 * Accesos:** Ademáis de pola estrada C-525, que atravesa o concello de leste a oeste, á Laracha podemos chegar polo sur, dende Compostela pasando por Ordes, e accedendo pola Silva; ou dende Cerceda pola estrada de Meirama. Tamén podemos chegar a este concello pola autovías do Noroeste. Ademáis tamén se pode acceder en tren, xa que no concello de Cerceda poderase atopar a estación de tren de Meirama.

=**SITUACIÓN EXACTA DA NOSA HÍPICA**= Ahora, centraremonos no punto exacto donde vai estar situada a nosa hípica terapeutica : Situaremola na Parroquia de Soandres, como xa mencionamos anteriormente, máis concretamente na aldea do Portodoso. Para chegar a esta aldea o acceso máis rápido e en coche pola carretera de Cerceda - Laracha.